Vana-Vändra vald
"Vana-Vändra" suunab siia. Mõisa kohta vaata artiklit Vana-Vändra mõis. Vana-Vändra vald (saksa keeles Alt-Fennern) oli vald Pärnumaal Vändra kihelkonnas. Vald eksisteeris 1866–1939. Vallamaja asus Vändras. Valla pindala oli 184 km² ja elanikke oli 3595 (1934. aasta seisuga). Valla nime aluseks oli Vana-Vändra mõis (saksa keeles Alt-Fennern). Vallas oli 688 talundit ja elamut ning nende kasutuses oli 14 775 ha maad (1929. aasta seisuga). 1892 liideti Vana-Vändra vallaga Vändra kirikuvald. 1939. aasta vallareformiga moodustati Uue-Vändra ja Vana-Vändra vallast – Vändra vald.